Die plan was vir 'n rustige aand weg van die gewoel. Wat ons gekry het: geen privaatheid - daar is permanente inwoners wat die heeltyd verby loop of ry. As jy buite sit kyk jy in 'n muur vas. Dit het begin hael en daar is geen onderdakparkeerplek nie. Onder die matjie in die kamer was dit erg stof. Ek het gevra vir 2 enkelbeddens en telefonies bevestig. Dit was toe 1 bed. Geen ekstra toiletpapier. Definitief nie waarde vir geld nie.
Hulle was vriendelik en behulpsaam - veral Jeff. Verblyf was oud, maar netjies en het alles wat mens nodig het vir oornag. Hulle kan wel bietjie agter die meubels en tafeltjie skoonmaak in die kamer (bietjie spinnerakke), maar badkamer en beddegoed was silwerskoon. Die verblyf was heeltemal cool vir ons.
Daar is geen lugversorging of waaiers nie. Die waaier wat ons gekry het, het nie eers gewerk nie. Glad nie die waarde vir wat 'n mens betaal nie.
Deurlopende kommunikasie en vriendelike ontvangs deur Wendy. Cradle Cottage was privaat, netjies en goed ingerig vir 'n naby wegbreek. Mens het werklik nie meer geriewe nodig as wat daar gebied word nie.